**Suplement i Certifikatës për kualifikimin profesional,**

**EKONOMI-BIZNES, Niveli II në KSHK, referuar nivelit II të KEK**

**Individi është i aftë:**

* Të organizojë vendin e punës në zyrë.
* Të përdorë mjetet dhe pajisjet kryesore të zyrës.
* Të përdorë programet kryesore kompjuterike në këtë fushë.
* Të administrojë dokumentet e zyrës në të cilën ushtron veprimtari.
* Të mbajë korrespondencat.
* Të kryejë veprimet e marrjes dhe përcjelljes së postës së ndërmarrjes.
* Të mbajë arshivën e ndërmarrjes.
* Të kryejë inventarizime.
* Të kryejë veprimet për blerjen dhe shitjen e mallrave.
* Të regjistrojë në kontabilitet blerjet dhe shitjet e kryera.
* Të kryejë veprimet për administrimin e magazinës.
* Të kryejë regjistrimet e thjeshta kontabël të magazinës.
* Të kryejë llogaritje të thjeshta tregtare.
* Të përpilojë procesverbalet për nxjerrjet jashtë përdorimit.
* Të hartojë dokumente të aktivitetit ekonomik duke përdorur TIK
* Të mbajë arkën e ndërmarrjes.
* Të kryeje derdhje dhe tërheqje parash nga llogaria në bankë.
* Të kryejë regjistrimin kontabël të veprimeve të arkës.
* Të kryejë veprimet për qarkullimin e pagesave.
* Të hartojë listëpagesa të ndryshme të thjeshta.
* Të regjistrojë listëpagesat.
* Të plotësojë librin e pagave.
* Të llogarisë dhe të regjistrojë në mënyrë ekstrakontabël shpenzimet dhe të ardhurat e

ndërmarrjes.

* Të llogarisë në mënyrë ekstrakontabël kostot e shitjes.
* Të kryejë veprimet për llogaritjen dhe evidentimin e shpenzimeve të punës.
* Të llogarisë nevojën për financimin e një ndërmarrjeje të vogël.
* Të përcaktojë mënyrën e financimit të një ndërmarrjeje të vogël.
* Të zbatojë legjislacionin në fushën e ekonomisë dhe biznesit.
* Të komunikojë me profesionalizëm me klientët dhe bashkëpunëtorët.
* Të zbatojë rregullat e sigurisë në punë dhe të ruajtjes së mjedisit.
* Të manifestojë guxim dhe aftësi sipërmarrëse për të ardhmen e tij
* Të nxisë potencialin e tij të brendshëm në kërkim të vazhdueshëm për zgjidhje të reja më

efektive dhe më efeciente.

* Të shpjegojnë rolin e marketingut në organizatë.
* Të shpjegojnë format e aktiviteteve të promocionit.

**Mundësitë e kualifikimit të mëtejshëm dhe të punësimit:**

Përfundimi me sukses i arsimit profesional në drejtimin “Ekonomi-Biznes”, niveli II, referuar nivelit II të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit gjysmë të kualifikuar (ndihmës).

Ky kualifikim i jep individit mundësi t'i drejtohet tregut të punës si punonjës gjysmë i kualifikuar në njësi ekonomike të ndryshme për kryerjen e veprimtarive të tilla si: shitje, blerje, magazinim, reklamim etj.

që lidhen me fushën e ekonomisë dhe të biznesit

Me përfundimin e kualifikimit profesional “Ekonomi-Biznes”, niveli II në KSHK, referuar nivelit II të KEK, individi ka të drejtë të vazhdojë arsimimin në një nga kualifikimet e nivelit IV në KSHK, referuar nivelit IV të KEK me të drejtën e “Maturës Shtetërorë Profesionale” si dhe mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).